ing. Mike Kriek | Buro Poelmans Reesink
m.kriek [at] poelmansreesink.nl AI- Simple Implementation of Uninformed Search Strategies - CodeProject 12,403,811 members (69,372 online)
69.1K views41 bookmarked
Very Nice Article Mekki Ahmedi2-Apr-12 5:41
Last Visit: 31-Dec-99 18:00 Last Update: 28-Jul-16 7:42Refresh1 Paralimpiese atleet Marieke Vervoort (40) kies genadedood | Netwerk24
23 Oktober 2019 09:50
Die Belgiese Paralimpiese atleet Marieke Vervoort (40) is Dinsdagaand in Diest, België, dood nadat sy haar reg om genadedood, wat wettig in die land is, te uit te oefen.
Die BBC berig Vervoort, ’n Belg, het reeds in 2008 dokumente onderteken sodat dokters eendag haar lewe kan beëindig. Sy was ’n voorstander van genadedood.
Haar geboortestad, Diest, het haar dood in ’n verklaring bevestig en gesê sy het haar keuse om genadedood Dinsdagaand uitgeoefen.
Vervoort het die wêreld in 2016 geskok toe sy aangekondig het dat sy genadedood sal oorweeg, wanneer sy meer slegte as goeie dae begin ervaar, berig Sky News.
Marieke Vervoort (40) is Dinsdagaand in Diest, België, dood. Foto: Getty Images
Sy het destyds aangekondig dat jy dag tot dag moet leef en die klein goedjies moet geniet.
Soos vroeër berig was sy net 21 jaar oud toe ’n seldsame siekte, degeneratiewe miëlopatie, haar in 2000 verlam gelaat het. Maar dit het haar nie daarvan weerhou om aktief te bly nie.
Rolstoel-mandjiebal, driekamp en deelname aan Hawaii se Ystermankompetisie in 2007 het gevolg.
In 2008 het haar gesondheid so erg agteruitgegaan dat sy nie meer aan driekamp kon deelneem nie. Sy het rolstoel-naellope volgende aangepak.
Sy het in 2012 aan die Londense Paralimpiese Spele deelgeneem – haar eerste in die rolstoelafdeling. Sy het ’n goue medalje in die 100 m (T52-klas) en ’n silwer in die 200 m ingepalm.
The Guardian berig Vervoort het tydens die Paralimpiese Spele in 2016 in Rio gesê haar pyn is ondraaglik en dat sy sommige nagte net 10 minute slaap.
“Dis te moeilik op my liggaam. Ek kry in elke oefensessie baie swaar weens die pyn. Ek oefen hard vir elke kompetisie. Om te oefen, te ry en aan kompetisies deel te neem, is my medisyne. Ek druk so hard dat ek letterlik al my vrese net wegdruk,” het Vervoort destyds gesê.
Sy het twee medaljes in Rio verower.
Meer oor: Genadedood | Marieke Vervoort